[ca] L'objectiu d'aquesta tesi és analitzar i entendre millor aquest procés d'internacionalització, veure quins són els seus efectes i analitzar les característiques de les empreses que més se'n poden beneficiar, fent èmfasi en les Empreses Familiars (en endavant, EF). En concret, l'estudi es centre en les empreses espanyoles que més varen invertir a Xina durant el període 2008-2014. En primer lloc, hem realitzat una revisió extensa de la literatura acadèmica per a contextualitzar l'estratègia d'internacionalització dins el món empresarial i entendre la importància i casuístiques particulars de les EF. En segon lloc, a partir d'una mostra d'empreses espanyoles hem estudiat si les empreses que més inverteixen a l'estranger, en concret a la Xina com a referent mundial de les inversions estrangeres, obtenen una rendibilitat econòmica major que les que no ho fan i ens quins sectors aquesta inversió té uns efectes més positius. Per últim, hem analitzat les característiques de les empreses que afecten de forma positiva o negativa al procés d'internacionalització, fent èmfasi en les característiques específiques de les EF. Si ens centrem en l'EF veiem que el procés d'internacionalització és més beneficiós per a aquestes que no pas per a les empreses no familiars (ENF). Adicionalment, una major participació en la propietat per part de la família afavoreix encara més aquest procés d'expansió internacional. Finalment, altres factors com el palanquejament financer, la mida o el sector afecten significativament en l'èxit del procés d'internacionalització, tal i com es mostra en el capítol IV d'aquest treball. Aquest treball ofereix varies contribucions, tant per a la literatura acadèmica existent com per als directius i propietaris de les empreses que es volen internacionalitzar. Igualment, en el cas de les empreses familiars, els directius hauran de tenir en compte les possibles reaccions dels propietaris envers una estratègia d'expansió internacional.

[en] The aim of this thesis is to analyze and better understand the internationalization process, to see their effects and to analyze the characteristics of companies that can get more benefits from this process, focusing on family firms (hereinafter FF). Specifically, the study will focus on Spanish companies that were investing in China during the period 2008-2014. First, we performed an extensive review of the academic literature to contextualize the internationalization strategy within the business and understand the importance of individual characteristics of the FF. Secondly, from a sample of Spanish companies we studied if the companies that invest more abroad, particularly in China, as a world leader in foreign investment, obtain a higher profitability than those that don't invest. Moreover, we analyse the sectors where the international investment has more positive effects on the companies. Finally, we analyzed the characteristics of the companies that affect positively or negatively the process of internationalization, focusing on the specific characteristics of the EF. If we focus on the EF we see that the internationalization process is more beneficial for these companies than for the non family firms. Additionally, a higher participation in the property by the members of the family encourages further international expansion. Finally, other factors such as financial leverage, size or sector significantly affect the success of the internationalization process, as shown in Chapter IV of this paper. This study provides several contributions, both for the existing academic literature and for managers and owners of companies that want to internationalize. Similarly, in the case of family businesses, managers must take into account the possible reactions of the owners towards an international expansion strategy.